บาทเปิด30.56 บาทต่อดอลลาร์ อ่อนค่า
เงินบาทเปิดตลาด 30.56 บาทต่อดอลลาร์ อ่อนค่า หลังดอลล์แข็งรับเฟดลดดอกเบี้ยตามคาด มองกรอบวันนี้ 30.50-30.65 บาทต่อดอลลาร์
19 ก.ย. 2562

เงินบาทเปิดตลาด 30.56 บาทต่อดอลลาร์ อ่อนค่า หลังดอลล์แข็งรับเฟดลดดอกเบี้ยตามคาด มองกรอบวันนี้ 30.50-30.65 บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.56 บาท/ดอลลาร์ จากเย็นวานนี้ที่ปิดตลาดที่ระดับ 30.53/54 บาท/ดอลลาร์
"เช้านี้ดอลลาร์แข็งค่าเมื่อเทียบทุกสกุลหลักเพราะมีแรงซื้อคืนหลังผลการประชุมเฟดเมื่อคืนนี้มีมติ 7 ต่อ 3 ลดดอกเบี้ยระยะสั้น 0.25% รวมทั้งเสียงแตกต่อทิศทางอัตราดอกเบี้ย โดยมีทั้งจะตรึงดอกเบี้ยต่อไป ขณะที่บางคนก็ส่งสัญญาณลดดอกเบี้ยในปีนี้ 1 ครั้ง และปีหน้าอาจจะลดอีก 1-2 ครั้ง" นักบริหารเงินระบุ
นักบริหารเงิน คาดว่า วันนี้ตลาดน่าจะยังย่อยข่าวผลการประชุมเฟดต่อไปอีกระยะ ประเมินกรอบการเคลื่อนไหวของค่าเงินบาทไว้ระหว่าง 30.50 - 30.65 บาท/ดอลลาร์